Diari Oficial de la Generalitat Valenciana


Sumari del DOGV 3593, del 29-09-1999 (1999/8344)

DECRET 15/1999, de 28 de setembre, del president de la Generalitat Valenciana, pel qual s'assignen a determinades conselleries les competències de l'Institut Social de la Marina que foren traspassades a la Generalitat Valenciana mitjançant el Reial Decret 846/1999, de 21 de maig.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/09/28/15/dof/vci/html**

### Dades del document

Número de DOGV
:   3593

Data del DOGV
:   29-09-1999

Secció del DOGV
:   I. DISPOSICIONS GENERALS

Número del document
:   1999/8344


Data del document
:   28-09-1999

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria Cultura, Educació i Ciència
    * Conselleria Agricultura, Pesca i Alimentació
    * Conselleria Benestar Social
    * legislació
    * administració regional
    * competència administrativa

DECRET 15/1999, de 28 de setembre, del president de la Generalitat Valenciana, pel qual s'assignen a determinades conselleries les competències de l'Institut Social de la Marina que foren traspassades a la Generalitat Valenciana mitjançant el Reial Decret 846/1999, de 21 de maig. [1999/S8344]
  
Mitjançant el Reial Decret 846/1999, de 21 de maig, foren traspassades a la Generalitat Valenciana les funcions i serveis en matèria educativa, d'assistència i serveis socials, ocupació i formació professional ocupacional dels treballadors del mar, encomanades a l'Institut Social de la Marina.
  
Les competències anteriorment assignades a l'Institut Social de la Marina es projectaven sobre diversos àmbits, i calia procedir a l'adscripció d'aquestes entre les distintes conselleries.
  
L'article 16.b de la Llei de la Generalitat Valenciana 5/1983, de 30 de desembre, de Govern Valencià, atribueix al president de la Generalitat Valenciana la facultat d'assignar les competències a cada conselleria. Per tant,
  
DECRETE
  
Article únic
  
Les competències, abans encomanades a l'Institut Social de la Marina, que han sigut traspassades a la Generalitat Valenciana mitjançant el Reial Decret 846/1999, queden assignades als departaments del Govern Valencià de la manera següent:
  
a) S'assignen a la Conselleria de Cultura, Educació i Ciència les competències en matèria educativa.
  
b) S'assignen a la Conselleria d'Agricultura, Pesca i Alimentació les competències en matèria de formació professional dels treballadors del mar.
  
c) S'assignen a la Conselleria d'Ocupació les competències en matèria de política activa d'ocupació.
  
d) S'assignen a la Conselleria de Benestar Social les competències relatives a l'assistència i serveis socials.
  
Disposició addicional
  
Les conselleries afectades adoptaran les mesures necessàries per a fer efectiva l'assignació de competències contingudes en aquest decret.
  
València, 28 de setembre de 1999
  
El president de la Generalitat Valenciana,


Còpia Permalink ELI